ປະທານປະເທດ ເຈືອງເຈີ໋ນຊາງ ຕ້ອນຮັບຜູ້ອຳນວຍການແຫ່ງຊາດຂອງທະນາຄານໂລກປະຈຳຫວຽດນາມ
ທ່ານປະທານປະເທດ ຫວຽດນາມ ເຈືອງເຕີ໋ນຊາງ
ຕ້ອນຮັບທ່ານນາງ Victoria Kwakwa
(ພາບ: TTXVN)
ວັນທີ 30/03, ທີ່ການຕ້ອນຮັບທ່ານນາງ Victoria Kwakwa ຜູ້ອຳນວຍການແຫ່ງຊາດທະນາຄານໂລກ (WB) ປະຈຳ ຫວຽດນາມ ເຂົ້າຢ້ຽມອຳລາເນື່ອງໃນໂອກາດສິ້ນສຸດອາຍຸການປະຕິບັດງານຢູ່ ຫວຽດນາມ, ທ່ານປະທານປະເທດ ຫວຽດນາມ ເຈືອງເຕີ໋ນຊາງ ຂອບໃຈ WB ແລະ ທ່ານນາງ Kwakwa ໄດ້ຊ່ວຍເຫຼືອ ຫວຽດນາມ ໃນໄລຍະຜ່ານມາ, ພິເສດແມ່ນໃນບັນດາໄລຍະ ທີ່ປະເທດຊາດປະສົບກັບຄວາມຫຍຸ້ງຍາກທີ່ສຸດ. ທ່ານປະທານປະເທດ ເຈືອງເຕີ໋ນຊາງ ຖືວ່າ: ບັນດາໂຄງການຂອງ WB ໄດ້ຊ່ວຍ ຫວຽດນາມ ລົບລ້າງຄວາມອິດຫຶວຫລຸດຜ່ອນຄວາມທຸກຍາກ, ສຳເລັດເປົ້າໝາຍສະຫັດສະວັດ, ປະກອບສ່ວນເຮັດໃຫ້ປ່ຽນແປງດ້ານຊີວິດການເປັນຢູ່ ເສດຖະກິດ - ສັງຄົມຢູ່ຫລາຍທ້ອງຖິ່ນຂອງ ຫວຽດນາມ. ທ່ານປະທານປະເທດ ປາດຖະໜາວ່າ: ພ້ອມກັບການຊ່ວຍເຫຼືອກ່ຽວກັບດ້ານການເງິນ, WB ສືບຕໍ່ທາບທາມຄຳເຫັນກ່ຽວກັບນະໂຍບາຍ, ຊ່ວຍ ຫວຽດນາມ ເພີ່ມເຕີມບົດຮຽນສາກົນໃນການວາງນະໂຍບາຍ. ທ່ານປະທານປະເທດຊີ້ແຈ້ງວ່າ: ການຜັນແປຂອງສະພາບການໄພແຫ້ງແລ້ງ, ນ້ຳທະເລຊຶມ, ການປ່ຽນແປງຂອງດິນຟ້າອາກາດແກ່ຍາວຢູ່ທົ່ງພຽງແມ່ນ້ຳຂອງທາງພາກໃຕ້ ແລະ ຫລາຍແຂວງນະຄອນ ພວມແມ່ນບັນຫາຮ້ອນເຮັ່ງ, ກໍ່ຄວາມເສຍຫາຍຢ່າງໃຫຍ່ຫລວງ ຕໍ່ພື້ນຖານເສດຖະກິດ ແລະ ຊີວິດການເປັນຢູ່ຂອງປະຊາຊົນ.
ສ່ວນທ່ານນາງ Kwakwa ຢືນຢັນວ່າ: WB ຈະມານະພະຍາຍາມ, ສືບຕໍ່ສົມທົບກັບບັນດາກະຊວງ, ຂະແໜງການ, ທ້ອງຖິ່ນ ຫວຽດນາມ ເພື່ອຍົກອອກບັນດາມາດຕະການແກ້ໄຂຢ່າງມີປະສິດທິຜົນໃນການຕ້ານການປ່ຽນແປງຂອງດິນຟ້າອາກາດ. ແບ່ງປັນກັບບັນດາຂໍ້ສະເໜີຂອງປະທານປະເທດ, ທ່ານນາງ Kwakwa ຢືນຢັນວ່າ: ທະນາຄານໂລກ ຍາມໃດກໍ່ສ້າງທຸກເງື່ອນໄຂ ແລະ ພ້ອມແລ້ວສະໜັບສະໜູນ ຫວຽດນາມ.
ໃນຕອນບ່າຍຂອງວັນດຽວກັນ, ທີ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ກໍໄດ້ໃຫ້ການຕ້ອນຮັບທ່ານນາງ Victoria Kwakwa ຜູ້ອຳນວຍການແຫ່ງຊາດທະນາຄານໂລກ (WB) ປະຈຳ ຫວຽດນາມ. ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ໄດ້ສະແດງຄວາມຫວັງວ່າ WB ຈະສືບຕໍ່ໜູນຊ່ວຍຫວຽດນາມທາງດ້ານແຫຼ່ງກຳລັງ, ໃຫ້ຄຳປຶກສາດ້ານນະໂຍບາຍ, ຊ່ວຍເຫຼືອດ້ານວິຊາການໃນວິວັດການປະຕິບັດບັນດາເປົ້າໝາຍພັດທະນາຢ່າງສຳເລັດຜົນ, ຮັກສາບັນດາຜົນງານທີ່ບັນລຸໄດ້ ແລະ ບືນຕົວຂຶ້ນພັດທະນາແບບຍືນຍົງ.
(ແຫຼ່ງຄັດຈາກ VOV)